Når stævnets topklasse afvikles lørdag eftermiddag er det med adskillige topnavne på startlisten. Fra Danmark starter OL-rytteren Andreas Helgstrand med to heste, og det samme gør den unge talentfulde dressurrytter Anna Kasprzak. Hasse Hoffmann  - et navn der vil vække genkendelse langt ud over hesteverdenen - stiller ligeledes til start. Af internationale ryttere kommer blandt andet engelske Emily Ward Hansen, ligesom der også er både svenske, amerikanske og australske topryttere med. Primusmotor bag stævnet, berider Mads Rom er da også ovenud begejstret for udsigterne til et stævne med deltagere af den kaliber: - Vi har sat alle sejl til for at give tilskuerne en chance for at opleve alle disse topryttere på én gang. For mange er det en af de få chancer i år for at opleve en rytter som Andreas Helgstrand til start på dansk jord, siger han til TV2/Nord. Det er tredje gang Hjallerup Rideklub arrangerer landsstævne, og det er det største hidtil.
Når Hjallerup Rideklub slår dørene op til landsstævne i dressur i weekenden, så er der masser af prominente topryttere fra ind- og udland til start.